
Jautājums no ieinteresētā piegādātāja (citējot):
Lūgums sniegt skaidrojumu. Ar kādiem dokumentiem nepieciešams apliecināt stiklojuma montāžas speciālistu kvalifikāciju un pieredzi? Ir jābūt arī izglītības dokumentiem?
Komisijas atbilde:
Nolikuma 5.1.5. un 5.2.5. punktā attiecībā uz speciālistiem, kuriem ir pieredze vismaz viena objekta stiklojuma montāžas un/vai remonta darbu veikšanā, nav noteikta prasība iesniegt izglītību vai profesionālo kvalifikāciju apliecinošus dokumentus. Pretendentam 6. pielikumā "Speciālistu saraksts" ir jānorāda informācija par attiecīgā speciālista pieredzi, aizpildot pieredzes aprakstu. Ja pretendents uzskata par nepieciešamu, tas papildus var pievienot dokumentus, kas apliecina speciālista pieredzi (piemēram, darba devēja apliecinājumu, atsauksmi vai citu dokumentu), taču šādu dokumentu iesniegšana nav obligāta prasība.

Ja speciālistam normatīvie akti neparedz obligātu profesionālo kvalifikāciju vai sertifikātu, tad ailē "Pievienotie kvalifikāciju apliecinošie dokumenti" pretendents var norādīt "Nav attiecināms" vai atstāt to tukšu, norādot tikai pieprasīto informāciju par speciālista pieredzi. 

